Arande
En barkinorii inde Allaahu,
Jom Moƴƴere huuɓunde, Jom Moƴƴere heeriinde.
Yo Allaahu juulu e Koohoojo meeɗen Muhammadu
e Aalii en makko, O hisna ɓe hisnude.
Ndee ghasiidaare ajami, ko Muhammadu mo Saiidu Seeleyanke
wallifanii yimɓe makh'ribi.
O jammii nde "Oogirde Malal."
Malal non ko Allaahu tan bagorta.
Joomiraaɗo maa Reweteeɗo tanaa Allaahu on alaa.
1. Yaa jom nanugol heɗo haala gorel
Jayngel loungel si a faala malal.
2. Iwngel e Saiidu Muhammaduwel
Seelenke leñol Fuutanke laral.
3. Mombenke hoɗande e Lash'ariyanke
To kaɓɓe e Maalikiyanke ɗatal.
4. Miɗo yettira Jooman rewnindiral
Yo O jul e Nulaaɗo yeɗaaɗo ɓural.
5. Miɗo jantora himmuɗi haala pular
Ka no newnane fahmu nanir jaɓugol.
6. Sabu neɗɗo ko haala mu'un newotoo
Nde o fahminiree ko wiaa to yhial.
7. *Yoga Fulɓe no tunda ko
janginiraa
Araabiyya, bhe lutta e sikkitagol.
8. Tuugiiɗo e sikke e kuuɗe dewal
Yonataa woni kongol maa kuugal.
9. Mo no ɗaɓɓa ko laaɓi
ko sikke alaa
E mu'un yo o jangu pularji gorel.
10. Wota ɓurnito welsindoɗaa yaworaa
Sabu majjere am, Oogirde Malal.
11. Wota ndar don ndaaru
ko raytu mi ko'o
Si ko goonga jaɓaa ɗoworaa e dewal.
12. Bela joo a daɗay najidoyde e
may-
ɓe wiayɓe yo artire huuwa dewal.
13. Geno On wi'a: "
Kallaa, ɗun waɗataa,
Nafataa han nimse e wullitagol."
14. Tyooyhel hino muyta e barme dihal,
Yara kal, nyaɓu ronka no siiɓora kal.
15. No
tawee hahhande e heyre colel
Nde alaa e ngelooba ko nii ndawwal.
Fensito Kalfe
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn min_Latn fuv_Latn fuv_Latn smo_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn gla_Latn fuv_Latn fuv_Latn fuv_Latn fuv_Latn tsn_Latn ewe_Latn fuv_Latn fuv_Latn wol_Latn fuv_Latn tsn_Latn tgl_Latn fuv_Latn fuv_Latn fuv_Latn fuv_Latn sot_Latn fuv_Latn twi_Latn fuv_Latn fuv_Latn por_Latn